[bookmark: _Toc256001408]DR-18 - Investiții în floricultură, plante medicinale și aromatice
	Cod de intervenție (SM)
	DR-18

	Denumire intervenție
	Investiții în floricultură, plante medicinale și aromatice

	Tipul de intervenție
	INVEST(73-74) - Investiții, inclusiv investiții în irigații

	Indicator comun de realizare
	O.20. Numărul de operațiuni sau unități de investiții productive realizate in situ, care beneficiază de sprijin

	Contribuirea la cerința de delimitare pentru/privind
	Reînnoirea generațiilor: Nu
Mediu: Nu
Sistemul de rabat ES: 
LEADER: Nu


[bookmark: _Toc256001409]1 Sfera de aplicare teritorială și, după caz, dimensiunea regională
Sferă de aplicare teritorială: Național

	Cod
	Descriere

	RO
	România


Descrierea domeniului de aplicare teritorial
	Intervenția se aplică pe întreg teritoriul țării.


[bookmark: _Toc256001410]2 Obiective specifice aferente, obiective transversale și obiective sectoriale relevante

	Cod + descriere OBIECTIVE SPECIFICE PAC Obiectivele specifice PAC recomandate pentru acest tip de intervenție sunt afișate cu caractere aldine

	SO2 Consolidarea orientării către piață și sporirea competitivității fermelor agricole, atât pe termen scurt, cât și pe termen lung, inclusiv creșterea concentrării pe cercetare, tehnologie și digitalizare

	SO4 Contribuirea la atenuarea schimbărilor climatice și la adaptarea la acestea, inclusiv prin reducerea emisiilor de gaze cu efect de seră și prin îmbunătățirea sechestrării carbonului, precum și prin promovarea energiei sustenabile

	XCO Obiectiv transversal al modernizării sectorului prin stimularea și împărtășirea cunoștințelor, prin promovarea inovării și a digitalizării în agricultură și în zonele rurale și prin încurajarea adoptării acestor măsuri



[bookmark: _Toc256001411]3 Nevoia (nevoile) abordată (abordate) prin intervenție

	Cod
	Descriere
	Prioritizare la nivelul planului strategic PAC
	Abordat în CSP

	04
	Modernizarea și restructurarea exploatațiilor, prin investiții pentru îmbunătățirea productivității 
	Grad ridicat
	Da

	05
	Creșterea investițiilor în agricultura de precizie și digitalizare
	Grad mediu
	Da

	06
	Creșterea valorii adăugate a produselor agricole prin investiții în depozitare și procesare
	Grad ridicat
	Da

	13
	Încurajarea consumului de produse autohtone și dezvoltarea de piețe locale
	Grad mediu
	Da


[bookmark: _Toc256001412]4 Indicator(i) de rezultat

	Cod + descriere INDICATORI DE REZULTAT Indicatorii de rezultat recomandați pentru obiectivele specifice PAC selectate ale acestei intervenții sunt afișați cu caractere aldine

	R.15 Investiții sprijinite în capacitatea de producție a energiei din surse regenerabile, inclusiv bazate pe bioenergie (în MW)

	R.3 Ponderea fermelor agricole care beneficiază de sprijin pentru tehnologia agriculturii digitale prin intermediul PAC

	R.9 Ponderea fermierilor care primesc sprijin pentru investiții în vederea restructurării și a modernizării, inclusiv a îmbunătățirii utilizării eficiente a resurselor


[bookmark: _Toc256001413]5 Proiect, cerințe și condiții de eligibilitate specifice intervenției
Descrieți care sunt obiectivele specifice și conținutul intervenției, inclusiv ținta specifică, principiile de selecție, legăturile cu legislația relevantă, complementaritatea cu alte intervenții/seturi de operațiuni, atât în cadrul pilonilor, cât și în alte informații relevante.
	Descrierea intervenției
Această intervenție vizează investițiile corporale și necorporale necesare obținerii producției primare de flori, plante aromatice, plante medicinale, plante ornamentale. Totodată, având în vedere nevoia de creștere a valorii adăugate a produselor agricole la nivel de fermă se va acorda sprijin pentru componentele de condiționare și/sau depozitare, procesare, în funcție de nevoile de dezvoltare ale fiecărei ferme. Procesarea la nivel de fermă va fi abordată, în cadrul acestei intervenții, ca o componentă secundară a proiectului de investiții. Facilitățile de condiționare și/sau depozitare vor permite păstrarea produselor agricole în condiții optime și vor oferi o mai bună poziționare a fermierilor în lanțul de aprovizionare și o mai bună asigurare a necesarului de produse autohtone. 
Sprijinul acordat prin această intervenție va contribui la o mai bună tehnologizare a exploatațiilor agricole din aceste sub-sectoare, prin investiții în utilaje și echipamente, conducând astfel la asigurarea pieței cu flori, plante aromatice, medicinale și ornamentale, cu impact pozitiv în balanța comercială.
Intervenția va susține investițiile de modernizare a fermelor din aceste sub-sectoare cu potențial competitiv (inclusiv în spații protejate), prin dotarea tehnică, inclusiv în sisteme/echipamente de irigații.
Această intervenție permite și investiții în instalații pentru producerea de fertilizanți organici sau energie regenerabilă din surse regenerabile sau prin utilizarea biomasei (din deșeuri/produse secundare rezultate din activitatea agricolă), în cadrul unui proiect de investiții, rezultatele fiind destinate exclusiv consumului propriu, precum și înființarea și/sau modernizarea căilor de acces în cadrul fermei, inclusiv utilități și racordări, ca și componente secundare ale unui proiect de investiții.

Principii privind selecția proiectelor
În cadrul intervenției vor fi prioritizate proiectele care promovează culturile bio, culturile în spații protejate, și apartenența la o formă asociativă.

În consultare cu Comitetul de Monitorizare vor fi stabilite criterii de selecție care vor răspunde obiectivelor precizate anterior și vor putea fi identificate și alte criterii relevante pentru asigurarea realizării unor investiții durabile și totodată dezvoltarea sectorului agricol.

Legislație: Proiectele de investiții vor fi elaborate și implementate în acord cu legislația europeană și națională în vigoare.

Complementaritate și evitarea dublei finanțări
În capitolul destinat complementarității se regăsesc liniile generale de demarcare și complementaritate iar prin documentația de implementare se vor detalia regulile privind complementaritatea și evitarea dublei finanțări cu celelalte intervenții pentru dezvoltare rurală sprijinite prin PNS 2023-2027 și programele naționale.
În ceea ce privește demarcarea cu intervenția Investiții în condiționarea, depozitarea și procesarea produselor agricole și pomicole, pe componenta de procesare a produselor agricole, aceasta este asigurată sub aspectul:
· eligibilitatea investiției în procesare doar ca și componentă secundară din perspectiva valorică și
· provenienței majoritare a materiei prime din cadrul propriei exploatații care va fi supusă procesării.
Totodată prezenta intervenție este complementară intervenției DR-25 care se axează pe modernizarea infrastructurii existente (din afara fermei, respectiv componenta intermediară între sursa de apă și echipamentul final pentru distribuirea apei la plante) și DR-26 care asigură exclusiv finanțare pentru înființarea sistemelor de irigații care vor fi realizate în zone nedeservite de o infrastructură de irigații existentă, iar prin finanțarea de la nivelul prezentei intervenții, la nivelul fermei, se asigură distribuția apei către plante fiind eligibilă achiziția echipamentelor de irigații.


Definiți beneficiarii eligibili și criteriile de eligibilitate specifice, acolo unde este relevant, legate de beneficiar și de zonă
	Beneficiari eligibili:
· fermieri, cu excepția persoanelor fizice;
· cooperative agricole și societățile cooperative care reprezintă interesele membrilor fermieri;
· grupuri și organizații de producători constituite în baza legislației naționale în vigoare şi recunoscute de MADR care deservesc interesele membrilor.

Condiții de eligibilitate:
· Solicitantul va figura în sistemul APIA/ANSVSA (după caz), anterior depunerii cererii de finanțare, cu forma de desfășurare a activității economice cu care solicită sprijin prin prezenta intervenție;
· Investiția trebuie să se realizeze în cadrul unei ferme cu o dimensiune economică de minimum 2.000 euro SO;
· Solicitantul trebuie să demonstreze asigurarea cofinanțării investiției;
· Viabilitatea economică a investiției trebuie să fie demonstrată în baza documentației tehnico-economice;
· Investiția va respecta prevederile legislației naționale în vigoare aplicabile proiectului;
· În cazul proiectelor care propun procesare/depozitare/condiționare minim 50% din produsele agricole care sunt supuse procesării/depozitării/condiționării trebuie să provină din exploatația proprie și/sau din exploatațiile membrilor (în cazul formelor asociative);
· În cazul în care proiectul prevede investiții în echipamente de irigații la nivelul fermei acestea sunt eligibile doar dacă îndeplinesc condițiile specificate în art. 74 din Regulamentul (UE) nr. 2115/2021, iar la nivelul proiectului, este demonstrat faptul că:
a) în urma evaluării ex-ante, investiţia asigură posibile economii de apă de minimum 10%
și
b) în cazul în care investiţia afectează corpuri de apă subterană sau de suprafaţă care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei de minimum 50% din posibilele economii stabilite la punctul a) sau în conformitate cu procentul stabilit de autoritatea competentă (dacă este cazul), care să contribuie la atingerea stării bune a acelor corpuri de apă.

Alte angajamente:
Solicitantul nu va reduce dimensiunea economică prevăzută la depunerea cererii de finanțare a exploatației agricole pe durata de execuție a contractului cu mai mult de 15%. Cu toate acestea, dimensiunea economică a exploatației agricole nu va scădea, în nicio situație, sub pragul minim de 2.000 euro SO stabilit prin condițiile de eligibilitate.


Definiți tipul de sprijin eligibil (în afara cadrului IACS) sau angajamentele (IACS) și alte obligații
	Investiții eligibile
Intervenția va sprijini investițiile corporale legate de:
· Investiții în înființarea, extinderea şi/sau modernizarea exploatațiilor specializate în cultura de flori, plante ornamentale, plante medicinale și plante aromatice, atât pentru culturile în câmp cât și pentru culturile în spații protejate, după caz;
· Dotarea tehnică a fermelor cu utilaje agricole, inclusiv remorci și semiremorci tehnologice (specializate pentru activitatea agricolă) specifice florilor, plantelor aromatice, medicinale și ornamentale atât pentru culturile în câmp cât și pentru culturile în spații protejate, după caz;
· Înființarea, extinderea şi/sau modernizarea unităților de condiționare și/sau depozitare;
· Înființarea, extinderea şi/sau modernizarea unităților de procesare de la nivelul fermei, inclusiv dotările aferente, doar ca o componentă secundară a proiectului (din punct de vedere financiar);
· Înființarea/dezvoltarea componentei de comercializare/marketing la nivel de exploatație, inclusiv magazinele la poarta fermei sau rulotele alimentare prin care vor fi comercializate exclusiv propriile produse agricole), doar ca o componentă secundară a proiectului;
· Înființarea şi/sau modernizarea echipamentelor pentru irigații în cadrul fermei, inclusiv facilități de stocare a apei la nivel de fermă, doar ca o componentă secundară a proiectului;
· Instalații și/sau echipamente pentru gestionarea/utilizarea eficientă a îngrășămintelor și/sau a produselor de protecția plantelor;
· Producerea şi utilizarea energiei din surse regenerabile (solară, eoliană, geotermală, aerotermală, hidrotermală etc.) ca o componentă secundară a unui proiect de investiții, iar energia obținută va fi destinată exclusiv consumului propriu fără ca solicitantul să fie prosumator;
· Investiții în agricultura de precizie și/sau legate de utilizarea soluțiilor digitale;
· Investiții care contribuie la reducerea emisiilor de GES (componentă secundară a proiectului), legate de:
- îmbunătățirea eficienței energetice a construcțiilor în care se desfășoară o activitate eligibilă în cadrul intervenție;
- achiziționarea de echipamente/utilaje cu un consum redus de energie, precum și alte investiții care contribuie la reducerea emisiilor de GES;
- investiții în economia circulară precum:
        a) producerea şi utilizarea energiei regenerabile din valorificarea biomasei (ex. din deșeuri provenind de la animale/din resturi vegetale ale plantelor de cultură, produse secundare și subproduse), iar rezultatul va fi destinat exclusiv consumului propriu;
                b) obținerea de fertilizanți organici din valorificarea biomasei (ex. din deșeuri provenind de la animale/din resturi vegetale ale plantelor de cultură, produse secundare și subproduse), iar rezultatul va fi destinat exclusiv consumului propriu;
· Înființarea și/sau modernizarea căilor de acces în cadrul fermei, inclusiv utilități și racordări, ca o componentă secundară a proiectului;

Investiții în active necorporale pentru:
· Organizarea şi implementarea sistemelor de management a calităţii şi de siguranţă alimentară, dacă sunt în legătură cu investițiile corporale ale proiectului;
· Achiziționarea de tehnologii (know‐how), patente şi licenţe pentru pregătirea implementării proiectului;
· Achiziţionarea de software, identificat ca necesar în documentația tehnico-economică a proiectului;
· Marketingul produselor obținute, etc.

Legat de investițiile propuse prin proiect sunt eligibile costurile generale direct legate de acestea menționate în secțiunea 4.7 "Elemente comune pentru tipurile de intervenții pentru dezvoltarea rurală".


[bookmark: _Toc256001414]6 Identificarea elementelor de referință relevante
 (GAEC relevant, cerințe stabilite de dreptul aplicabil la nivel național și la nivelul Uniunii), după caz, descrierea obligațiilor relevante specifice în temeiul SMR și explicarea modului în care angajamentul depășește cerințele obligatorii [precum cele menționate la articolul 28 alineatul (5), la articolul 70 alineatul (3) și la articolul 72 alineatul (5)] 
Nu se aplică
[bookmark: _Toc256001415]7 Forma și rata sprijinului/cuantumuri/metode de calcul
Formă de sprijin
 Grant
 Instrument financiar

Tipul de plată
 rambursarea costurilor eligibile suportate efectiv de beneficiar
 costuri unitare
 sume forfetare
 finanțare forfetară

Gama de sprijin la nivelul beneficiarului
	﻿Valoare maxima a sprijinului public va fi de 100.000 euro/proiect.

Intensitatea sprijinului public nerambursabil nu va depăși:
· 85% din costurile eligibile în cazul investițiilor realizate în cadrul fermelor cu o dimensiune economică cuprinsă între 2.000 euro SO și 11.999 euro SO;
· 65% din costurile eligibile în cazul investițiilor realizate în cadrul fermelor cu o dimensiune economică de cel puțin 12.000 euro SO.



Explicații suplimentare
	Nu este cazul.


[bookmark: _Toc256001416]8 Informații privind evaluarea ajutoarelor de stat
Intervenția nu se încadrează în domeniul de aplicare al articolului 42 din TFUE și face obiectul evaluării ajutoarelor de stat:
 Da       Nu       Mixt      

[bookmark: _Toc256001417]9 Întrebări/informații suplimentare specifice tipului intervenției
Care sunt elementele care nu sunt eligibile pentru sprijin?
	Cheltuieli neeligibile specifice
· Achiziția de clădiri;
· Achiziția de terenuri; 
· Construcția și modernizarea locuinței;
· Achiziția de cap tractor;
· Achizițiile de mijloace de transport pentru bunuri/mărfuri, nespecializate pentru activitatea agricolă vizată în proiect;
· Achizițiile de mijloace de transport persoane/pentru uz personal;
· Cheltuieli cu întreținerea culturilor agricole;
· Cheltuielile cu spațiile ce deservesc activitatea generală a exploatației agricole: spații administrative, săli de ședințe, spații de cazare, etc;
· Achiziția de drepturi de producție agricolă, de drepturi de plată, animale, plante anuale și plantarea acestora din urmă.

Cheltuielile neeligibile generale vor fi menționate în secțiunea 4.7 "Elemente comune pentru tipurile de intervenții pentru dezvoltarea rurală".



Investiția conține irigații?
 Da       Nu      

În cazul investițiilor în îmbunătățirea instalațiilor de irigații existente, indicarea în procentaj(e) a economiei (economiilor) potențială (potențiale) de apă necesar(e) exprimat(e) în procentaj
10 %

Detalii privind diferitele economii de apă potențiale în funcție de tipul de instalație sau de infrastructură (dacă este cazul)
	



În cazul investițiilor în îmbunătățirea instalațiilor de irigații existente [care au un impact asupra unor corpuri de apă a căror stare este mai puțin decât bună), precizarea cerinței (cerințelor) pentru o reducere efectivă a utilizării apei, exprimată ca procentaj] 
5 %

Repartizare regională
	



[bookmark: _Toc256001418]10 Conformitatea cu OMC
 Cutie verde
Paragraful 11 din anexa 2 la OMC
Explicații privind modul în care intervenția respectă dispozițiile relevante prevăzute în anexa 2 la Acordul OMC privind agricultura, astfel cum se specifică la articolul 10 din prezentul regulament și în anexa II la prezentul regulament (cutia verde)
	Intervenția se încadrează în „cutia verde”, astfel cum este definită în Acordul OMC privind agricultura. Intervenția îndeplinește criteriile stabilite la punctul 11.Sprijinul acordat în cadrul intervenției nu are efecte de denaturare a comerțului.


[bookmark: _Toc256001419]11 Rata (ratele) contribuției aplicabilă (aplicabile) acestei intervenții
	Regiune
	Articolul
	Rata aplicabilă
	Rată min.
	Rată max.

	RO - România
	91(2)(a) - Regiuni mai puțin dezvoltate
	85,00%
	20,00%
	85,00%

	RO - România
	91(2)(d) - Alte regiuni
	43,00%
	20,00%
	43,00%



	RO
	
	RO



[bookmark: _Toc256001420]12 Cuantumuri unitare planificate – Definiție

	Cuantum unitar planificat
	Tipul de sprijin
	Rata (ratele) contribuției
	Tip cuantumului unitar planificat
	Regiune (regiuni)
	Indicator (indicatori) de rezultat
	Este cuantumul unitar bazat pe cheltuielile reportate?

	DR 18 - 01 - Valoare medie a sprijinului public per proiect
	Grant
	91(2)(a)-RO-85,00%
91(2)(d)-RO-43,00%
	Medie
	
	R.15; R.3; R.9
	Nu


Explicație și justificare referitoare la valoarea cuantumului unitar
DR 18 - 01 - Valoare medie a sprijinului public per proiect
	S-a avut în vedere istoricul PNDR referitor la echipamente, investiții similare și totodată, urmare a discuțiilor de la nivelul grupurilor tehnice de lucru, s-au abordat tipologiile de investiții specifice necesare acestor sectoare, raportându-ne la o medie.


[bookmark: _Toc256001421]13 Cuantumurile unitare planificate – Tabel financiar cu realizări

	Cuantum unitar planificat
	Exercițiu financiar
	2023
	2024
	2025
	2026
	2027
	2028
	2029
	Total 2023-2029

	DR 18 - 01 - Valoare medie a sprijinului public per proiect (Grant - Medie)
	Cuantum unitar planificat (totalul cheltuielilor publice în EUR)
	
	
	
	90.000,00
	90.000,00
	90.000,00
	
	

	
	Cuantumul unitar mediu planificat maxim (dacă este cazul) (EUR)
	
	
	
	
	
	
	
	

	
	O.20 (unitate: Operațiuni)
	
	
	
	56,00
	0,00
	0,00
	
	Suma: 
56,00
Max.: 
56,00

	TOTAL
	O.20 (unitate: Operațiuni)
	
	
	
	56,00
	0,00
	0,00
	
	Suma: 
56,00
Max.: 
56,00

	
	Alocarea financiară orientativă anuală (totalul cheltuielilor Uniunii în EUR) (totalul cheltuielilor publice)
	
	
	
	500.000,00
	1.500.000,00
	3.000.000,00
	
	5.000.000,00

	
	Alocarea financiară orientativă anuală (contribuția Uniunii în EUR)
	
	
	
	425.000,00
	1.275.000,00
	2.550.000,00
	
	4.250.000,00

	
	Din care necesare pentru a atinge alocarea financiară minimă prevăzută în anexa XII [aplicabilă articolului 95 alineatul (1) în temeiul articolelor 73 și 75] (totalul cheltuielilor publice în EUR)
	
	
	
	
	
	
	
	

	
	Din care necesare pentru a atinge alocarea financiară minimă prevăzută în anexa XII (contribuția Uniunii în EUR)
	
	
	
	
	
	
	
	




